Foreningen har siden starten vært sterkt engasjert i kampen for å få realisert det nye museumsbygget til Norsk Skogfinsk Museum, som lenge arbeidet i motvind med å få utløst allerede bevilgede midler til å utvikle byggeprosjektet. Skogfinneforeningen er også opptatt av at museet skal få tilstrekkelige ressurser til å bli en sentral institusjon for forskning og formidling innenfor den skogfinske kulturen.